CELEX: 62018CA0025
Language: hr
Date: 2019-05-08 00:00:00
Title: predmet C-25/18: Presuda Suda (prvo vijeće) od 8. svibnja 2019. (zahtjev za prethodnu odluku koji je uputio Okrazhen sad — Blagoevgrad — Bugarska) — Brian Andrew Kerr protiv Pavla Postnova, Natalije Postnove (Zahtjev za prethodnu odluku — Pravosudna suradnja u građanskim stvarima — Sudska nadležnost, priznavanje i izvršenje sudskih odluka u građanskim i trgovačkim stvarima — Uredba (EU) br. 1215/2012 — Članak 7. stavak 1. točka (a) — Posebna nadležnost u stvarima povezanima s ugovorom — Pojam „stvari povezane s ugovorom” — Odluka glavne skupštine suvlasnika nekretnine — Obveza suvlasnikâ plaćanja godišnjih doprinosa u zajedničku pričuvu suvlasničke zajednice utvrđenih tom odlukom — Sudski postupak radi ispunjenja te obveze — Pravo koje se primjenjuje na ugovorne obveze — Uredba (EZ) br. 593/2008 — Članak 4. stavak 1. točke (b) i (c) — Pojmovi ‚ugovor o pružanju usluga’ i ‚ugovor koji se odnosi na stvarno pravo na nekretninama — Odluka glavne skupštine suvlasnika nekretnine o izdacima za održavanje zajedničkih dijelova te nekretnine)

8.7.2019   
            
            
               HR
            
            
               Službeni list Europske unije
            
            
               C 230/11
            
         
      Presuda Suda (prvo vijeće) od 8. svibnja 2019. (zahtjev za prethodnu odluku koji je uputio Okrazhen sad — Blagoevgrad — Bugarska) — Brian Andrew Kerr protiv Pavla Postnova, Natalije Postnove
      (predmet C-25/18) (1)
      
      (Zahtjev za prethodnu odluku - Pravosudna suradnja u građanskim stvarima - Sudska nadležnost, priznavanje i izvršenje sudskih odluka u građanskim i trgovačkim stvarima - Uredba (EU) br. 1215/2012 - Članak 7. stavak 1. točka (a) - Posebna nadležnost u stvarima povezanima s ugovorom - Pojam „stvari povezane s ugovorom” - Odluka glavne skupštine suvlasnika nekretnine - Obveza suvlasnikâ plaćanja godišnjih doprinosa u zajedničku pričuvu suvlasničke zajednice utvrđenih tom odlukom - Sudski postupak radi ispunjenja te obveze - Pravo koje se primjenjuje na ugovorne obveze - Uredba (EZ) br. 593/2008 - Članak 4. stavak 1. točke (b) i (c) - Pojmovi ‚ugovor o pružanju usluga’ i ‚ugovor koji se odnosi na stvarno pravo na nekretninama - Odluka glavne skupštine suvlasnika nekretnine o izdacima za održavanje zajedničkih dijelova te nekretnine)
      (2019/C 230/12)
      Jezik postupka: bugarski
      
         Sud koji je uputio zahtjev
      
      Okrazhen sad — Blagoevgrad
      
         Stranke glavnog postupka
      
      
         Tužitelj: Brian Andrew Kerr
      
         Tuženici: Pavlo Postnov, Natalia Postnova
      
         Izreka
      
      
                  1.
               
               
                  Članak 7. stavak 1. točku (a) Uredbe (EU) br. 1215/2012 Europskog parlamenta i Vijeća od 12. prosinca 2012. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima treba tumačiti na način da se spor u vezi s obvezom plaćanja koja proizlazi iz odluke glavne skupštine suvlasnika stambene zgrade bez pravne osobnosti koja nastaje po sili zakona radi izvršavanja određenih prava, koja se donosi većinom njezinih članova, ali je obvezujuća za sve njezine članove, treba smatrati obuhvaćenim pojmom „stvari povezane s ugovorom” u smislu te odredbe.
               
            
                  2.
               
               
                  Članak 4. stavak 1. točku (b) Uredbe (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I) treba tumačiti na način da se spor, poput onog iz glavnog postupka, u vezi s obvezom plaćanja koja proizlazi iz odluke glavne skupštine suvlasnika stambene zgrade o izdacima za održavanje zajedničkih dijelova te zgrade, odnosi na ugovor o pružanju usluga, u smislu te odredbe.
               
            
         (1)  SL C 112, 26. 3. 2018.